Nr. \_\_\_\_\_\_/\_\_\_\_\_\_\_\_\_

**ACORD CADRU DE PARTENERIAT**

Acest acord stabileşte relațiile de cooperare între:

**FACULTATEA DE CONSTRUCŢII ŞI INSTALAŢII DIN IAȘI (FCI),**

**DIN CADRUL UNIVERSITĂȚII TEHNICE ”GHEORGHE ASACHI” DIN IAȘI,**

cu sediul în Bulevardul Profesor Dimitrie Mangeron 1, Iași 700050, tel.: +40 232-70-1446, +40 232-70-1452, fax: +40 232-233-368, [www. ci.tuiasi.ro](http://www.unitbv.ro) , reprezentatăprin Prof. univ. dr. habil. ing. Andrei BURLACU, în calitate de DECAN

şi

**S. C. ............................. S. R. L.**

cu sediul în localitatea……………….., strada………..nr. …, cod poştal…….,CUI………..……… tel./fax…………….., reprezentată prin ……………………………în calitate de …………………….

**SCOP**

Prezentul acord are ca obiectiv principal promovarea reciprocă, organizarea de activități comune, organizarea de stagii de practică pentru studenți și promovarea imaginii ambilor parteneri. Prin semnarea prezentului Acord de Parteneriat, părțile își exprimă deschiderea spre conceperea și implementarea unor acțiuni comune care se vor adresa:

* studenților, masteranzilor, doctoranzilor;
* cadrelor didatice;
* cercetătorilor din cadrul Facultății de Construcţii şi Instalaţii din Iasi;
* absolvenților facultății, membrii în comunitatea de alumni (unde este cazul);
* reprezentanților din S.C......................S.R.L. .

**MODALITĂŢI DE REALIZARE**

* stabilirea unui dialog permanent între Facultatea de Construcţii şi Instalaţii din Iasi și S.C......................S.R.L.;
* organizarea în parteneriat a diferite evenimente pe teme de interes comun;
* participarea în parteneriat la proiecte şi programe de cercetare-dezvoltare în domenii de interes comun;
* promovarea reciprocă a publicaţiilor şi acţiunilor organizate de cele două instituţii;
* posibilitatea Facultății de Construcţii şi Instalaţii din Iași de a oferi spaţiu de desfăşurare pentru evenimentele partenerilor;
* organizarea, cu sprijin logistic (după caz), a unor evenimente la inițiativa Facultății de Construcţii şi Instalaţii din Iași sau a S.C......................S.R.L., precum: mese rotunde pe diverse teme de interes, prezentări, conferințe, dezbateri, întâlniri de lucru, ateliere la care să participe studenții, cadrele didactice, absolvenții sau membrii/reprezentanții din S.C......................S.R.L.;
* organizarea de stagii de practică pentru studenţi/masteranzi, în vederea îmbunătăţirii aptitudinilor de muncă necesare pentru inserţia ulterioară pe piaţă în domeniul construcțiilor și al ingineriei civile;
* îmbunătăţirea serviciilor de orientare şi consiliere în carieră pentru studenţi;
* încurajarea parteneriatului pentru îmbunătăţirea modalităţilor de organizare şi derulare a stagiilor de practică;
* îmbunătăţirea transferului reciproc de bune practici între reprezentanţii mediului de afaceri şi mediul academic;
* îmbunătăţirea oportunităţilor de debut în viaţa activă prin îmbunătăţirea comunicării dintre studenţi şi viitorii angajatori în cadrul comunităţii din domeniul construcțiilor;
* eficientizarea comunicării între studenţi şi viitorii angajatori şi a înţelegerii nevoilor specifice în cadrul campaniilor de informare, vizitelor tematice, pe parcursul stagiilor practice și de internship, contribuind la îmbunătăţirea oportunităţilor de carieră şi inserţie în piaţa muncii;
* creşterea participării membrilor comunităţii de afaceri la pregătirea studenţilor prin organizarea de întâlniri între reprezentanţi ai mediului de afaceri şi studenţi (workshopuri, mese rotunde);
* creşterea adaptabilităţii programelor de studiu la nevoile angajatorilor;
* realizarea de studii de cercetare în parteneriat, în condiţii ce vor fi stabilite de Părţi pentru fiecare caz în parte;
* aprofundarea cunoştințelor şi dobândirea de noi competențe prevăzute în curricula universitară, prin plasarea studenților în situații reale de lucru și producție, ceea ce le conferă abilități privind relațiile interumane de muncă;
* creşterea motivației pentru pregătirea teoretică şi practică a studenților, printr-o mai bună cunoaştere a viitoarei profesii de către aceştia;
* pregătirea tinerilor absolvenți pentru piața muncii, prin dobândirea de experiență practică în perioada studiilor universitare;
* identificarea căilor de cooperare în vederea dezvoltării cercetării științifice și a transferului tehnologic;
* organizarea în parteneriat de programe destinate studenților universității cu scopul informării, educării și sprijinirii procesului de formare profesională (traininguri, workshopuri, seminarii, elaborare studii de caz etc.);
* propunerea, de către S.C......................S.R.L., de teme pentru tezele de doctorat, lucrările de diplomă/licență şi lucrările de disertație;
* posibilitatea de participare, la invitația Facultății de Construcţii şi Instalaţii din Iasi, a reprezentanților S.C......................S.R.L., cu rol consultativ şi fără drept de vot sau evaluare, în comisiile de finalizare a studiilor de licență sau de master;
* posibilitatea de participare, la invitația Facultății de Construcţii şi Instalaţii din Iasi, a reprezentanților S.C......................S.R.L., cu rol consultativ, la elaborarea şi actualizarea curriculei universitare şi a programelor analitice;
* promovarea reciprocă a specialiștilor celor două părți în programe și proiecte de cercetare științifică naționale și internaționale, precum și în comisii în interesul educației, formării profesionale, amenajării terenului și spațiului construit, precum și reglementărilor și legislației tehnice din construcții;
* colaborarea în parteneriat în cadrul competițiilor de proiecte naționale sau internaționale, corespunzător competențelor identificate;
* sprijinirea activității de cercetare din universitate și a activității didactice prin punerea în comun a unor resurse de cercetare și didactice (echipamente, produse software, servicii etc.), corespunzător unor interese comune, avantajoase de fiecare parte;
* implicarea comună în servicii de asistență profesională, studii, expertiză, analiză și consultanță în domeniul construcțiilor;
* organizarea de activități de formare continuă, training, cursuri post-universitare etc., prin implicarea de specialiști/membri ai celor doi parteneri;

**OBLIGAŢIILE PARTENERILOR**

Semnatarii acordului se obligă să acorde atenţia cuvenită şi să întreprindă acţiunile propuse în cadrul parteneriatului. Ambele instituţii vor pune la dispoziţie spaţiile şi infrastructura necesară pentru susţinerea activităţilor de promovare, vor oferi posibilitatea afişării în loc vizibil a materialelor de promovare a acţiunilor comune. Pentru acțiunile efectuate în scopul atingerii obiectivelor propuse, cei doi parteneri vor găsi împreună soluţiile adecvate.

**DURATA ACORDULUI**

Prezentul acord este încheiat pe termen de 5 ani. Poate înceta în termen de 3 zile de la înştiinţare, prin acordul scris al ambelor instituţii şi de asemenea, poate fi reluat in termen de 3 zile de la înştiinţare, prin acordul scris al ambelor instituţii.

**CONFIDENȚIALITATEA**

Părțile convin să păstreze confidențialitatea informațiilor primite și sunt de acord să prevină orice utilizare sau divulgare neautorizată a unor astfel de informații. Părțile înțeleg să utilizeze informațiile confidențiale doar în scopul de a-și îndeplini obligațiile din prezentul Acord de Parteneriat.

**PRELUCRAREA DATELOR CU CARACTER PERSONAL**

Părțile se obligă să prelucreze datele cu caracter personal obținute în virtutea executării prezentului Acord cu respectarea principiilor prevăzute de legislația în materie de protecția datelor (principiul legalității, echității, transparenței, exactității, responsabilității, limitării legate de scop și de stocare). Fiecare dintre Părți se obligă să implementeze măsuri rezonabile de siguranță fizică, tehnică și administrativă astfel încât să preîntâmpine incidente ca pierderea, folosirea inadecvată, accesul neautorizat, dezvăluirea, alterarea sau distrugerea datelor cu caracter personal. În eventualitatea unui incident privind prelucrarea datelor, fiecare dintre Părți trebuie să notifice celeilalte acest lucru în termen de 24 ore.

Prezentul acord a fost încheiat astăzi, ..............., în două exemplare, câte unul pentru fiecare partener.

|  |  |
| --- | --- |
| **UNIVERSITATEA TEHNICĂ ”GHEORGHE ASACHI” DIN IAȘI**  **FACULTATEA DE CONSTRUCŢII ŞI INSTALAŢII DIN IASI** | **S. C. ............................. S. R. L.** |
| **Decan,** | **Director,** |
| **Prof. univ. dr. habil. ing. Andrei BURLACU** | **...................................** |
| **Prodecan responsabil parteneriat,** |  |
| **Șef lcr. dr. ing. Ciprian-Ilie COZMANCIUC** |  |